انورادھا کوئی رالہ

انورادھا کوئی رالہ (نیپالی: अनुराधा कोइराला، انگریزی: Anuradha Koirala؛ 14
پیدائش: 14 اپریل 1949ء کو کالیمپونگ بھارت میں ایک ایسے خاندان میں پیدا ہوئیں جو انسانیت کی خدمت پہ گہرا یقین رکھتا تھا۔ ان کے والد کا نام کرنل پرتاپ سنگھ گرونگ اور والدہ کا نام لکشی گروںگ تھا۔ انورادھا کا پیدائشی نام انورادھا گرونگ تھا۔وہ ایک نیپالی سماجی کارکن اور غیر منافع بخش تنظیم مائتی نیپال (Maiti Nepal) کی بانی ہیں، جو انسانی اسمگلنگ خصوصاً جنسی تجارت کا شکار خواتین اور لڑکیوں کی مدد کے لیے وقف ہے۔ انھیں حکومت نیپال کی جانب سے بگمتی صوبہ کی پہلی گورنر (17 جنوری 2018ء تا 3 نومبر 2019ء) مقرر کیا گیا۔

 ابتدائی زندگی و تعلیم 
انورادھا کوئی رالہ، کرنل پرتاپ سنگھ گرونگ اور لکشی دیوی گرونگ کی پہلی اولاد ہیں۔ وہ ایک تعلیم یافتہ خاندان سے تعلق رکھتی ہیں اور انھوں نے سینٹ جوزف کانوینٹ اسکول سے تعلیم حاصل کی۔ مائتی نیپال قائم کرنے سے قبل انھوں نے کٹھمنڈو کے مختلف اسکولوں میں 20 سال تک انگریزی کی تدریس کی۔

 مائتی نیپال 
سنہ 1993ء میں، انورادھا کوئی رالہ نے مائتی نیپال کی بنیاد رکھی، جس کا مقصد بچوں اور خواتین کے لیے خدمات فراہم کرنا تھا جو نیپال میں یا نیپال سے باہر تجارتی جنسی استحصال کے لیے اسمگل کی جانے والی مشکلات اور تکالیف کا سامنا کر رہی تھیں۔ انھوں نے اس تنظیم کو قائم کرتے وقت عہد کیا کہ وہ اس سنگین جرم کا خاتمہ کریں گی۔
مائتی نیپال قائم ہونے کے بعد سے ہی جنوبی ایشیا کے انسانی اسمگلنگ مخالف نیٹ ورک، Action Against Trafficking and Sexual Exploitation of Children (ATSEC) میں فعال رکن رہی ہے۔
مائتی نیپال نے سالوں کے دوران، اپنی خدمات کو بڑھاتے ہوئے تین حفاظتی گھر، سولہ عبوری گھر، دو بحالیاتی مرکز، دو ہسپیس، ایک چائلڈ پروٹیکشن ہوم، ایک پرائمری ہیلتھ کیئر سینٹر اور ایک ہائی اسکول قائم کیا۔ ہر روز ایک ہزار سے زائد خواتین اور بچوں کو براہِ راست مدد فراہم کی جاتی ہے۔

نیپالی زبان میں لفظ مائتی کا مطلب ہے: "ماں کا گھر"۔ یہ تنظیم بھارت اور نیپال کے کوٹھوں سے نجات پانے والی خواتین کے لیے پناہ گاہ کا کام کرتی ہے۔ یہاں ایسی خواتین تب تک رہ سکتی ہیں جب تک وہ اپنے خاندانوں کے پاس واپس نہیں جا سکتیں یا اگر سماج اور والدین انھیں قبول نہ کریں تو وہ یہاں اس وقت تک قیام کر سکتی ہیں جب تک وہ خود مختار زندگی گزارنے کے قابل نہ ہو جائیں۔
1993ء سے 2022ء کے درمیان، انورادھا کوئی رالہ اور ان کی تنظیم نے 50,000 سے زیادہ خواتین اور لڑکیوں کو نجات دلا کر بحال کیا۔

یہ تنظیم متاثرہ خواتین کو ان کے خاندانوں سے ملانے، بھارت-نیپال سرحد پر پولیس اور قانون نافذ کرنے والے اداروں کے ساتھ گشت کرنے اور بھارتی حکام کی مدد سے بھارت کے کوٹھوں سے خواتین کو بازیاب کرانے کا کام بھی کرتی ہے۔

یہ تنظیم آگاہی مہمات، کمیونٹی حساسیت کی مہمات، ریسکیو آپریشنز اور اسمگلرز کو گرفتار کرنے میں مدد فراہم کرتی ہے۔ اس کے علاوہ یہ قانونی مدد، خواتین کو بااختیار بنانے کے پروگرام اور ایچ آئی وی سے متاثرہ بچوں اور خواتین کے لیے اینٹی ریٹرو وائرل تھراپی (ART) بھی فراہم کرتی ہے۔

 کامیابیاں 
انورادھا کوئی رالہ کی کامیابیوں میں شامل ہیں:-
 بارہ ہزار لڑکیوں کو کوٹھوں سے آزاد کرانا۔
 حکومتِ نیپال کے آغاز سے پہلے ہی ART فراہم کرنا۔
 ان کی مستقل محنت کی وجہ سے، حکومتِ نیپال نے رسمی طور پر 5 ستمبر کو اینٹی ٹریفکنگ ڈے کا اعلان کیا۔
 انسانی اسمگلنگ کے خلاف جامع اقدامات کے ذریعے، مائتی نیپال نے تقریباً 55,000 خواتین اور بچوں کو نجات دلائی،
 تقریباً 37,000 افراد کی بحالی کی،
 قریب 25,000 افراد کو قانونی مدد فراہم کی۔
 یہ تنظیم نیپال میں سزا دلانے کے معاملے میں بھی پیش پیش ہے،
 تقریباً 2,200 اسمگلرز اور عصمت دری کے مجرموں کو انصاف کے کٹہرے میں لایا گیا۔

 سیاسی سرگرمیاں 
نومبر 2017ء میں انورادھا کوئی رالہ نے نیپالی کانگریس پارٹی میں شمولیت اختیار کی۔

 اعزازات و انعامات 
انورادھا کوئی رالہ کو ان کی شجاعانہ خدمات اور بچوں و خواتین کے حقوق کی فروغ میں عمر بھر کی وابستگی کے اعتراف میں متعدد قومی اور بین الاقوامی اعزازات ملے ہیں، جن میں شامل ہیں:(1997-98، 1998-99، 2000)
 1998ء-1997ء، 1999ء-1998ء 2000 – نیپال کا "بہترین سماجی کارکن برائے سال" ایوارڈ
 1998ء – 100 ہیروئین ایوارڈ – امریکا

 1999ء – پربل گورکھا دکشن بہو تمغا (نیپال)

 2002ء – تریشکتی پتّر ایوارڈ
 2006ء – کوریج آف کانشس ایوارڈ (The Peace Abbey Foundation، امریکا)
 2007ء – UNIFEM Prize (جرمنی) اور Queen Sofia Silver Medal Award 2010ء – سی این این ہیروز ایوارڈ (CNN Heroes Award) — یہ ایوارڈ اداکارہ ڈیمی مور اور ایشٹن کچر نے لاس اینجلس، کیلیفورنیا میں پیش کیا۔
انھیں اپنے کام کے تسلسل کے لیے 100,000 امریکی ڈالر اور اضافی 25,000 ڈالر سی این این کی جانب سے عطیہ کیے گئے۔
 2010ء - نیشنل آئیڈیل مدر ایوارڈ ، ششو سیوا سمیتی 2014ء – مدر ٹریسا میموریل انٹرنیشنل ایوارڈ سماجی انساف کے لیے، ہارمونی فاؤنڈیشن، بھارت
اور آچاریہ تُلسی کرتتو پرسکار (Akhil Bhartiya Terapanth Mahila Mandal کی جانب سے)

 2016ء - چائلڈ 10 ایوارڈ سویڈن کی جانب سے بچوں کے خلاف تشدد کو روکنے کے لیے کمیونٹی ورک کے اعتراف میں

 2017ء – بھارت کے صدر پربھ مکھرجی نے انھیں بھارت کا چوتھا بڑا سول اعزاز پدم شری عطا کیا۔
 2018ء – ہیومن رائٹ آئکن، G.O.D. Award''' (Global Order of Dignitaries and Philanthropists'')

ان کی انسانی اسمگلنگ کے خلاف غیر معمولی خدمات کے اعتراف میں، انورادھا کوئی رالہ نے 2003ء میں وزارت خواتین، بچوں اور سماجی بہبود میں اسسٹنٹ منسٹر کی حیثیت سے خدمات انجام دیں اور 2018ء میں بگمتی صوبے کی گورنر مقرر ہوئیں۔

 مزید دیکھیے 
 مائتی نیپال
 مدر ٹریسا
 نیپالی کانگریس

 حوالہ جات